CELEX: 31983R0766
Language: el
Date: 1983-03-30 00:00:00
Title: Κανονισμός (ΕΟΚ) αριθ. 766/83 της Επιτροπής της 30ής Μαρτίου 1983 περί τροποποιήσεως του κανονισμού (ΕΟΚ) αριθ. 1372/81 περί καθορισμού των λεπτομερειών υπολογισμού των νομισματικών εξισωτικών ποσών

Avis juridique important

|

31983R0766

Κανονισμός (ΕΟΚ) αριθ. 766/83 της Επιτροπής της 30ής Μαρτίου 1983 περί τροποποιήσεως του κανονισμού (ΕΟΚ) αριθ. 1372/81 περί καθορισμού των λεπτομερειών υπολογισμού των νομισματικών εξισωτικών ποσών  

Επίσημη Εφημερίδα αριθ. L 085 της 31/03/1983 σ. 0084 - 0084 Ισπανική ειδική έκδοση: Κεφάλαιο 03 τόμος 27 σ. 0113  Πορτογαλική ειδική έκδοση : Κεφάλαιο 03 τόμος 27 σ. 0113 

***** ΚΑΝΟΝΙΣΜΟΣ (ΕΟΚ) αριθ. 766/83 ΤΗΣ ΕΠΙΤΡΟΠΗΣ  της 30ής Μαρτίου 1983  περί τροποποιήσεως του κανονισμού (ΕΟΚ) αριθ. 1372/81 περί καθορισμού των λεπτομερειών υπολογισμού των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα συνεπεία της προσωρινής διευρύνσεως των ορίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 109/83 (2), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 1372/81 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 386/82 (4), προβλέπει, στο άρθρο 4 παράγραφος 4, περιοδική επανεξέταση του καταλόγου των εμπορευμάτων που υπάγονται στον κανονισμό (ΕΟΚ) αριθ. 3033/80 του Συμβουλίου της 11ης Νοεμβρίου 1980 (5) και υπόκεινται σε νομισματικά εξισωτικά ποσά· ότι οι επανεξετάσεις αυτές πρέπει να γίνονται σύμφωνα με τους κανόνες που ισχύουν τον Μάρτιο και Σεπτέμβριο κάθε έτους, η δε ενδεχόμενη τροποποίηση του καταλόγου των προϊόντων αρχίζει να ισχύει τον Μάιο και Νοέμβριο αντίστοιχα·  ότι από την πείρα που αποκτήθηκε από το σύστημα αυτό, προκύπτει ότι οι ημερομηνίες αυτές θα πρέπει να αντικατασταθούν από άλλες οι οποίες θα επιτρέψουν να εκτιμηθεί η κατάσταση κατά το πρώτο μέρος του έτους, ύστερα από την ετήσια απόφαση για τις γεωργικές τιμές·  ότι τα μέτρα που προβλέπονται στον παρόντα κανονισμό είναι σύμφωνα με τις γνώμες όλων των επιτροπών διαχειρίσεως και κοινής οργανώσεως των γεωργικών αγορών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 4 παράγραφος 4 τρίτο εδάφιο πρώτη πρόταση του κανονισμού (ΕΟΚ) αριθ. 1372/81, τροποποιείται ως εξής:  «Οι εξετάσεις πραγματοποιούνται:  - τον Ιούνιο, η δε ενδεχομένη επανεφαρμογή ή κατάργηση αρχίζει να ισχύει τον Αύγουστο,  - τον Δεκέμβριο, η δε ενδεχόμενη επανεφαρμογή ή κατάργηση αρχίζει να ισχύει τον Φεβρουάριο του επόμενου έτους.»  Άρθρο 2  Ο παρών κανονισμός αρχίζει να ισχύει την 1η Απριλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 16 της 20. 1. 1983, σ. 3.  (3) ΕΕ αριθ. L 138 της 25. 5. 1981, σ. 16.  (4) ΕΕ αριθ. L 49 της 22. 2. 1982, σ. 1.  (5) ΕΕ αριθ. L 323 της 29. 11. 1980, σ. 1.